Diari Oficial de la Generalitat Valenciana


Sumari del DOGV 5327, del 18-08-2006 (2006/8198)

Edicte notificació sobre l'expedient OR-111/2005.
-------------------------------------------------

### Dades del document

Número de DOGV
:   5327

Data del DOGV
:   18-08-2006

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2006/8198


Organisme emissor
:   Conselleria de Sanitat

Tipus de document
:   Anunci

Edicte notificació sobre l'expedient OR-111/2005. [2006/8198]  
Davant de la impossibilitat de notificar de forma personal i directa a la indústria Rady, Karl Heinz, amb domicili en centre comercial Cabo Roig, núm.11 a Orihuela (Alacant) la resolució del director general de Salut Pública de data 31 d'octubre de 2005, recaiguda en l'expedient OR-111/2005 sobre denegació de l'autorització i inscripció en el Registre General Sanitari d'Aliments i en compliment del que disposa l'article 59.5 de la Llei 30/1992 de Règim Jurídic de les Administracions Públiques i del Procediment Administratiu Comú, cal publicar la resolució esmentada.   
València, 21 de juny de 2006. El director general de Salut Pública: Manuel Escolano Puig.  
Vist l'expedient OR-111/2005 de sol·licitud d'autorització sanitària i inscripció en el Registre General Sanitari d'Aliments i vista l'acta d'inspecció núm. 0003241 de data 18 d'abril de 2005 es comprova que l'establiment presenta les deficiències següents:  
. No té equips i instal·lacions de conservació a temperatura regulada amb la capacitat suficient per a les matèries primeres.  
. No té procediments d'autocontrol que seguisquen els principis en què es basa el sistema d'anàlisi de perills i punts de control crítics.  
. No disposa de vestidors suficients per al personal de l'empresa.  
Incomplix amb això els articles 3.3 i 10.2 del Reial Decret 3484/2000, de 29 de desembre, pel qual s'establixen les normes d'higiene per a l'elaboració, distribució i comerç de menjars preparats i el punt 9 del capítol primer de l'annex del Reial Decret 2207/1995, de 28 de desembre, pel qual s'establixen les normes d'higiene relatives als productes alimentaris.  
Davant d'estos fets s'apliquen els següents fonaments de dret:  
1r) La competència d'esta Direcció General té el seu suport legal en l'article 9 de Decret 26/2005, de 4 de febrer, del Consell de la Generalitat Valenciana pel qual s'aprova el Reglament Orgànic i Funcional de la Conselleria de Sanitat.  
2n) El RD 1712/1991 de 29 de novembre sobre el Registre General Sanitari d'Aliments.  
3r) La legislació alimentària específica que és d'aplicació en este cas i que s'especifica en la pagina següent.  
Vistos els preceptes legals citats i la resta de generals que s'apliquen, resolc en data 31/10/2005 denegar l'autorització de funcionament i inscripció en el Registre General Sanitari d'Aliments.  
Contra este acte, podrà interposar-se recurs d'alçada davant del subsecretari de la Conselleria de Sanitat, en el termini d'un mes a comptar de l'endemà a la recepció de la notificació de la present resolució, de conformitat amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.  
El director general de Salut Pública: Manuel Escolano Puig.